นายกฯ แนะ THAI ปรับฝ่ายบริหารให้เหมาะสม-อย่ามุ่งแก้ปัญหาจนท.ปฏิบัติการมากเกินไป
นายกฯ แนะ THAI ปรับฝ่ายบริหารให้เหมาะสม-อย่ามุ่งแก้ปัญหาจนท.ปฏิบัติการมากเกินไป
27 ต.ค. 2558

พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ ได้สั่งการในที่ประชุมคณะรัฐมนตรี(ครม.) ถึงการแก้ปัญหาการดำเนินงานของ บริษัท การบินไทย จำกัด (มหาชน) หรือ THAI ที่ยังไม่ได้ผลเป็นรูปธรรม ทั้งที่มีความพยายามแก้ไขปัญหาอย่างหลากหลายมิติแล้ว ซึ่งอาจเป็นไปได้ที่การแก้ปัญหามุ่งไปยังเจ้าหน้าที่ระดับปฏิบัติการมากเกินไปจนละเลยเจ้าหน้าที่ฝ่ายบริหาร
“บางคนมีเงินเดือนถึง 2-3 แสนบาท ลักษณะอย่างนี้เป็นต้น ตรงนี้ไม่ใช่สิ่งที่สั่งการว่าจะต้องทำอย่างนั้นอย่างนี้ เพียงแต่ท่านนายกฯ ยกตั้งอย่างให้ฟังว่าในการแก้ปัญหาองค์กรโดยรวม อย่ามองเฉพาะผู้ปฏิบัติการอย่างเดียว บางโอกาสระดับผู้บริหาร ถ้าคนล้นงานแล้วสามารถปรับลดลงได้ก็จะทำให้การแก้ปัญหาขาดทุนได้น้อยลง” พล.ต.สรรเสริญ กล่าว
 
 